**Molėtų rajono savivaldybės taryba**

**SPRENDIMAS**

**dėl sutikimo perimti valstybės nekilnojamąjį turtą molėtų rajono savivaldybės nuosavybėn ir perdavimo molėtų rajono savivaldybės administracijai**

2018 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1, 2 dalimis, 20 straipsnio 1 dalies 5 punktu ir atsižvelgdama į viešosios įstaigos Alantos technologijos ir verslo mokyklos 2018 m. birželio 11 d. raštą Nr. SR-64 „Dėl ūkinio pastato perėmimo“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškajai savivaldybės funkcijai - socialinių paslaugų planavimo ir teikimo, išlaikymo ir bendradarbiavimo su nevyriausybinėmis organizacijomis - įgyvendinti valstybei nuosavybės teise priklausantį ir šiuo metu Lietuvos Respublikos švietimo ir mokslo ministerijos patikėjimo teise bei Alantos technologijos ir verslo mokyklos panaudos teise valdomą nekilnojamąjį turtą: pagalbinio ūkio pastatą – ūkinį pastatą (unikalus Nr. 6297-5013-0012, registro Nr. 90/97335, plane pažymėtas 1I1p, pastatytas 1975 m., bendras plotas 130,66 kv. m), esantį Molėtų r. sav., Alantos sen., Alantos mstl., Sodo al. 1B. Pastato įsigijimo vertė – 3644 Eur, likutinė vertė 2018 m. birželio 30 d. – 495,45 Eur.

2. Perėmus 1 punkte nurodytą turtą ir įtraukus į Savivaldybei nuosavybės teise priklausančio turto apskaitą, perduoti jį Molėtų rajono savivaldybės administracijai valdyti, naudoti ir disponuoti juo patikėjimo teise, vykdant savarankiškąją Savivaldybės funkciją.

3. Įgalioti Molėtų rajono savivaldybės administracijos direktorių, jo nesant administracijos direktoriaus pavaduotoją, Savivaldybės vardu pasirašyti 1 punkte nurodyto turto perėmimo ir perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras